Suchinthana/ta-wikipedia huggingface dataset:
2017 ஆசிய தடகள போட்டி

2017 ஆசிய தடகளப் போட்டி (2017 Asian Athletics Championships) என்பது ஆசிய தடகளப் போட்டியின் 22 ஆவது பதிப்பாகும். புவனேசுவரில் உள்ள கலிங்கா மைதானத்தில் இது 2017 ஆம் ஆண்டு சூலை 6 முதல் 9 வரை நடைபெற்றது. புவனேசுவர் ஆசிய தடகளப் போட்டியை நடத்திய மூன்றாவது இந்திய நகரமாகும்.  இந்த நிகழ்வில் 45 நாடுகளில் இருந்து சுமார் 800 விளையாட்டு வீரர்கள் கலந்து கொண்டனர்.

2017 ஆசிய தடகளப் போட்டி முதலில்  ஜார்கண்டிலுள்ள, ராஞ்சியில் நடத்த திட்டமிடப்பட்டது. ராஞ்சியில் இந்த நிகழ்ச்சியை நடத்த முடியாத நிலையில், புவனேசுவர் இந்த நிகழ்விற்கான இடமாகத் தேர்ந்தெடுக்கப்பட்டது. ஆசிய தடகள சங்கத் தலைவர் அதிலே சுமரிவல்லா,  ஆசிய தடகளப் போட்டியை நடத்துவதற்காக புவனேசுவர் நகரைத் தேர்வு செய்தது குறித்து விரிவான விளக்கத்தை 2017 மார்ச்சில் வெளியிட்டார். ஆசிய தடகளப் போட்டியின் முந்தைய போட்டியானது சீனாவில், வூஹான் என்னுமிடத்தில் 2015  ஜூன் 3 முதல் 7 வரை நடைபெற்றது.

ஆசிய தடகளப் போட்டிகள் இரு ஆண்டுக்கு ஒரு முறை ஆசிய தடகள சங்கத்தால்  ஏற்பாடு செய்யப்படுகிறது. ஆசிய தடகளப் போட்டிகள் இந்தியாவில் முதலாவதாக 1989 ஆம் ஆண்டு தில்லியிலும்,புனே நகரில் இரண்டாவதாகவும்,மூன்றாவதாக புவனேசுவரிலும் நடைபெற்றுள்ளது.

இப்போட்டிகளில் வெற்றி பெற்றவர்கள் 2017 ஆகஸ்ட் மாதம் நடைபெறவிருக்கும் உலக கோப்பை போட்டிகளில் பங்கேற்க நேரடியாக தகுதி பெறுவர். இவ்வாண்டு இந்தியா சார்பாக விளையாட மூன்று பேர் தேர்வாகியுள்ளனர்.

இடங்கள் மற்றும் உள்கட்டமைப்பு

2017 ஆசிய தடகளப் போட்டி ஒடிசாவின் புவனேசுவரில் உள்ள கலிங்கா மைதானத்தில் நடைபெற்றது. கலிங்கா மைதானம் 15,000 பார்வையாளர்கள் அமரும் திறன் உள்ளது. இந்த புதிய மைதானத்தில் புதிய செயற்கை தடம் புதுப்பிக்கப்பட்டது. புகைப்பட விளக்குகள் மற்றும் பயிற்சிக்கு ஆயத்தம் செய்யும்  இடவசதி ஆகியவை நிகழ்ச்சியை நடத்துவதற்காக அமைக்கப்பட்டுள்ளன. 2017 ஆசிய தடகள வாகையாளர் போட்டிகளை நடத்துமிடமாக ராஞ்சி நீக்கப்பட்ட பிறகு, 86 ஆவது ஆசிய தடகள சங்கக் கூட்டம், 22வது ஆசிய தடகளப் போட்டிகளை நடத்துமிடமாக புவனேசுவரை உறுதி செய்தது. ஒடிசா அரசு கலிங்கா மைதானத்தை 90 நாட்களுக்குள் புதுப்பித்து நிகழ்வை நடத்துவதற்கு முடிவு செய்தது.

இலச்சினை மற்றும் சின்னம் 

2017ன் ஆசிய தடகளப் போட்டிக்கான இலச்சினை மே 8, 2017 அன்று வெளியிடப்பட்டது. ஒடிசாவின் ருசிகுலியா மற்றும் கஹிர்மாதா கடற்கரைகளுக்கு இனப்பெருக்கத்திற்காக பயணம் செய்யும் ஆலிவ் ரிட்லி கடல் ஆமை இதன் சின்னமாகத் தேர்ந்தெடுக்கப்பட்டது.  ஒடிசா மாநிலத்தின் 30 மாவட்டங்களை உள்ளடக்கி இப்போட்டிக்கான திரளணி நிகழ்வு ஒடிசா முதலமைச்சர் நவீன் பட்நாயக் கொடியசைத்து துவக்கி வைத்தார்.

நிகழ்வுகள் 

2017சூலை 5 ஆம் நாள் ஆசிய தடகளப் போட்டியின் தொடக்க விழாவில் 500 க்கும் மேற்பட்ட கலைஞர்கள் பங்கேற்றனர். கலிங்க போர் மற்றும் பேரரசர் கார்வாலாவை சித்தரித்து 400 ஒடிசி நடனக் கலைஞர்கள் கலை நிகழ்ச்சிகளை நிகழ்த்தினர். சங்கரபூரி நடனக் குழுவில், சங்கர் மகாதேவன் நிகழ்ச்சியில் ரங்கபாடி பாடலை பாடினார்.

ஊடகம் 

தூர்தர்சன் அலைவரிசை  22ஆவது ஆசிய தடகள  போட்டிகளுக்கான பிரத்யேக  ஒளிபரப்பு சேவையை வழங்கியது. போட்டிகளுக்கான அரங்கத்தின் அனைத்து நிகழ்வுகளும் தூர்தர்சன் மூலம் ஒளிபரப்பு செய்யப்பட்டது.

பதக்கப் பட்டியல்

பங்கேற்ற நாடுகள் 
இந்த நிகழ்வில் 45 நாடுகளில் இருந்து சுமார் 655 விளையாட்டு வீரர்கள் கலந்து கொண்டனர்

காட்சியகம்

மேற்கோள்கள்

வெளி இணைப்புகள்  

Asian Athletics Association
22nd Asian Athletics Championships
Results book

 துப்புரவு முடிந்த திருச்சி மாவட்ட ஆசிரியர்கள் தொடங்கிய கட்டுரைகள்
ஆசிய வாகையாளர் தடகளப் போட்டிகள்
இலண்டன் விலங்கியல் பூங்கா

இலண்டன் விலங்கியல் பூங்கா (London Zoo) இங்கிலாந்து நாட்டின் இலண்டன் நகரத்தில் அமைந்துள்ள உலகின் பழமையான விலங்குக் காட்சி சாலை ஆகும்.

பின்னணி
இந்த விலங்கியல் பூங்கா 1828ஆம் ஆண்டு ஏப்ரல் 27ஆம் தேதி திறக்கப்பட்டது. தொடக்கத்தில் அறிவியல் ஆய்வுக்கான ஒரு மையமாக இந்தப் பூங்காவைப் பயன்படுத்த திட்டமிடப்பட்டது. 1832 ஆம் ஆண்டில் இலண்டன் கோபுர அரண்மனையில் இருந்த பல்வேறு வகையான காட்டு விலங்குகள் இந்த விலங்கியல் பூங்காவுக்கு இடமாற்றம் செய்யப்பட்டு 1947ஆம் ஆண்டு முதல் பொதுமக்கள் பார்வைக்காகத் திறக்கப்பட்டது.

தற்போது பூங்கா 698 சிற்றினங்களுடன் 20,166 தனி விலங்குகளுடன் ஐக்கிய இராச்சியத்தின் மிகப்பெரிய விலங்கியல் பூங்காவாகத் திகழ்கிறது.  இப்பூங்கா ரெஜெண்ட் விலங்கியல் பூங்கா எனவும் அழைக்கப்படுகிறது.

இப்பூங்கா இலண்டன் உயிரியில் கழகத்தின் (1826ஆம் ஆண்டு நிறுவப்பட்டது) ஆதரவுடன் நிர்வகிக்கப்படுகிறது. இப்பூங்கா ரெஜெண்ட் பூங்காவின் வடக்கு விளிம்பில் அமைந்துள்ளது.

வரலாறு 
இலண்டன் விலங்கியல் கழகம் (ஆங்கிலம்: Zoological Society of London (ZSL) சர் இசுடாம்போர்டு இராஃபிள்சு, சர் ஹம்பிரி டேவி ஆகியோர்களால் 1826 ஆம் ஆண்டு நிறுவப்பட்டது, இவர்கள் இருவரும் விலங்கியல் பூங்கா அமைக்கும் நோக்கில் நிலம் கையப்படுத்தி  அதற்கான பணிகளைத் திட்டமிட்டு வந்த சமயத்தில் அதே ஆண்டில் இராஃபிள்சு அவரது பிறந்த நாளான சூலை 5 ஆம் தேதி பக்கவாதத்தால் உயிரிழந்தார்.  அவரது இறப்புக்கு பிறகு, லான்சுடவுன் மூன்றாம் கோமானால் இத்திட்டம்  எடுத்துக்கொள்ளப்பட்டு அவரின் மேற்பார்வையில்  முதல் விலங்கு வசிப்பிடங்கள் கட்டப்பட்டன. 1828ஆம் ஆண்டு ஏப்ரல் மாதம் இலண்டன் விலங்கியல் கழக ஆய்வாளர்கள் இப்பூங்காவில் இருந்த அரேபிய மறிமான், பெரு மறிமான், ஒராங்குட்டான்  அழிந்த இனங்களான தாஸ்மேனியப் புலி  தென்னாப்பிரிக்க கொகா (Quagga)  ஆகியவற்றை பார்வையிடுவதற்காகத் திறக்கப்பட்டது .  பின்னர் ஐக்கிய இராச்சிய மன்னர் நான்காம் சியார்சால்  அரச சாசனம் மூலமாக இப்பூங்காவிற்கு 1829 இல் அனுமதியளிக்கப்பட்டது. உதவி நிதிக்காக  பொதுமக்களின் பார்வைக்காக 1847  இல் இப்பூங்கா திறக்கப்பட்டது.   விலங்கு காட்சிசாலை அன்றாடம் காலை 9:00 மணி முதல் மாலை 6:00 மணி வரை திறந்திருக்கும்.

பகுதிகளும் ஈர்ப்பிடங்களும்

சிங்கங்களின் நிலம் 
சிங்கங்களின் நிலம் என்ற பெயரில் ஆசியச் சிங்கங்களின் வசிப்பிடம் 2016ஆம் ஆண்டு இரண்டாம் எலிசபெத்தால் திறந்துவைக்கப்பட்டது. 27,000 சதுர அடி பரப்பளவில் அமையப்பெற்ற இந்தப் பகுதியில் இந்தியாவின் குசராத்து மாநிலத்திலுள்ள கிர் தேசிய பூங்காவை நினைவுப்படுத்தும் வகையில் வடிவமைக்கப்பட்டுள்ளது. இந்த காட்சியகத்தில் சிங்கங்கள் மட்டுமல்லாது அனுமான்வகை மந்தியும் குள்ளக் கீரியும் இயற்கைச்சூழலில் விடப்பட்டுள்ளன. இக்காட்சியகம் சிங்கங்களின் இயற்கையான வாழ்வாதாரங்கள் எவ்வாறு உள்ளூர் நகர்ப்புற சூழல்களோடு ஒத்துப்போகின்றன என்பதைக் காட்டுகிறது.

புலி ஆள்நிலம் 
இப்பூங்காவில் சுமத்திராப்  புலிகள் வாழிடம் மைக்கேல் கொஸ்தோன் என்பவரால் வடிவமைக்கப்பட்டுள்ளது. எடின்பரோ கோமகன், இளவரசர் பிலிப் ஆல் 2013ஆம் ஆண்டு திறக்கப்பட்டது. இதில் ஐந்து புலிகள் பேணப்பட்டு வருகிறது. ஜெ. ஜெ. என்ற ஆண் புலியும் மெலாதி என்ற பெண் புலியும் மூன்று சிங்கக்குட்டிகளும் இதில் அடக்கம். 27,000 சதுர அடி பரப்பளவில் அமைக்கப்பட்டுள்ள இந்த பகுதியில் இந்தோனேசியத் தாவர வகைகள் பேணப்பட்டு வருகிறது.

மீன் காட்சியகம் 

இப்பூங்காவில் 1853ஆம் ஆண்டு முதல் மீன் காட்சியகம் செயல்பட்டு வருகிறது. இதுவே உலகின் முதல் பொது மீன்காட்சி சாலையாகும்.

மேற்கோள்கள் 

விலங்கியல் பெயருடையக் கட்டுரைகள்
இலண்டனில் உள்ள பூங்காக்கள்
துப்புரவு முடிந்த புதுக்கோட்டை மாவட்ட ஆசிரியர்கள் தொடங்கிய கட்டுரைகள்
புரதம் அடங்கிய உணவுகளின் பட்டியல்

புரதம் அடங்கிய உணவுப் பொருள்களின் பட்டியல் (List of foods by protein content) கீழே கொடுக்கப்பட்டுள்ளது. இப்பட்டியலானது உணவுக் குழுவினரால் பரிந்துரைக்கப்பட்டுள்ளது. இதில், 100 கிராம் அளவிலான உணவில் புரதம் எத்தனை பங்கு உள்ளது என்பது கொடுக்கப்பட்டுள்ளது. பெரும்பாலான இயற்கை உணவில் நீர் அதிகமாக உள்ளது. இப்பொருட்களில் நீரின் அளவைக் குறைப்பதன் மூலம் புரதத்தை அதிகப்படுத்தலாம். இதில் கவனிக்க வேண்டிய விவரம் என்னவென்றால், அனைத்துப் புரதத்திற்கும் ஒரே மாதிாி சொிமான தன்மை கிடையாது. புரதச் சொிமானமானது அதில் அடங்கியுள்ள அமினோ அமிலத்தின் அளவைப்  பொறுத்தது. புரதத்தின் தரத்தை, அதில் அடங்கியுள்ள அமினோ அமிலத்தை மதிப்பிடுதல் முறை (PDCAAS) மூலம் மனிதனுக்கு தேவையான புரதத்தை அறிந்து கொள்ளலாம்.

முட்டை மற்றும் பால் பொருள்கள் 
பாலாடைக்கட்டி 
புரோட்டின் உள்ளடக்க வரம்பு: 7.0 - 40.
 உச்ச அளவு: பர்மேசன் 34.99 - 40.79; குருயோி 29.8; இடாம் 25; பழைய சிடார் 24.9 - 27.2
 நடுத்தர அளவு: கேமம்பர்ட் 19.8; பதப்படுத்தப்பட்ட சிடார் 16.42 - 24.6
 குறைந்த அளவு: பீட்டா 14.7; ரைகோட்டா 11.26 - 11.39

முழுமையான கோழி முட்டை (இயற்கையானது) 
 வேகவைத்தது: 10.62 - 13.63

பால் மற்றும் பால் மாற்றுப் பொருட்கள் 
 மாட்டுப் பால் (திரவம், பதப்படுத்தாதது மற்றும் பதப்படுத்திய பால்) - 3.2 - 3.3
 சோயா பால்: 5.1 - 7.5
 ஆட்டுப் பால்: 4.9 - 9.9
 பாதாம் பால்: 1

இறைச்சி மற்றும் சைவ இறைச்சி 
பொதுவான இறைச்சி (red meat) 
மாட்டு இறைச்சி சமைத்தது 16.9 - 40.6
 உச்ச அளவு: சுட்ட மாமிச துண்டம்; 40.62 பொரித்த தொடைக்கறித் துண்டம் 32.11
 நடுத்தர அளவு: சுடப்பட்ட மென்மையான மாமிசம் 24.47
 குறைந்த அளவு: கொம்புப் பகுதி மாமிசம் 16.91
ஆட்டிறைச்சி சமைத்தது 20.91 - 50.9

வேறுபட்ட மாமிசம்
 சீல் மீன் இறைச்சி உலர்ந்தது: 82.6
 கடமான் இறைச்சி உலர்ந்தது: 79.5
 நீர்நாயின் இறைச்சி பொரித்தது: 23.0
 கங்காரு இறைச்சி: 21.4

வெள்ளை மாமிசம்
 மீன்: 18
 சைவ இறைச்சி (சமைக்கப்பட்ட சைவ தயாரிப்பு) 18.53 - 23.64

காய்கறிகள், தானியங்கள் மற்றும் பருப்பு

காய்கறிகள் 
 நோாி கடல்பாசி காய்ந்தது: 5.81
 பச்சையாக உண்ணக்கூடிய காய்கறிகள்: 0.33 - 3.11
 மாவுசத்து உள்ள கிழங்குகள் 0.87 - 6.17
 வேக வைத்த கருப்பு பீன்ஸ்: 9
 உச்ச அளவு: வீட்டில் சமைத்த உருளைக்கிழங்கு கேக்: 6.17, விரல் வடிவ உருளைக்கிழங்கு பொாித்தது: 3.18 - 4.03
 நடுத்தர அளவு: சமைத்து பொதிந்த உருளைக்கிழங்கு 2.5; வேக வைத்த சேனைக்கிழங்கு 1.49
 குறைந்த அளவு: வேக வைத்த சர்க்கரைவள்ளிக் கிழங்கு: 0.87.

பருப்பு வகைகள் 
 காய்ந்த சோய பீன்ஸ்: 13
 வேக வைத்த அவரைவிதை: 9
 வேக வைத்த பச்சை பட்டாணி: 5
 வேக வைத்த காராமணி: 8
 வேக வைத்த கோழிஅவரை விதை: 9
 நிலக்கடலை (பச்சை, வறுத்தது, வெண்ணெய் போட்டது): 23.68 - 28.04

அடு பொருட்கள் 
முழுகோதுமை இனிப்புவகைகள்
 கோதுமை ரொட்டி: 6.7 - 11.4
 பிஸ்கெட்: 7.43

வேறு உணவு பொருட்கள் 
இயற்கையான புரத அடர்த்தி உள்ளவை (பெரும்பாலும் உடல்கட்டுக்கோப்பு பயிற்சி செய்பவர்களுக்கு அல்லது விளையாட்டு வீரர்களுக்கு பயன்படுகிறது)
 சோயாவிலிருந்து பிாித்தெடுக்கப்பட்ட புரதம்: 80.66
 மோரிலிருந்து பிாித்தெடுக்கப்பட்ட புரதம்: 79.5
 முட்டை வெள்ளைக்கரு உலர்ந்தது: 7.0 
 ஸ்பைருலினா பாசி உலர்ந்தது: 57.45
 ஈஸ்ட்: 38.33

மேற்கோள் நூல்கள் 
  - all data unless specified was computed from their database.

வெளியிணைப்புகள் 
List of foods high in protein 

ஊட்டச்சத்து
புரதங்கள்
உணவு அறிவியல்
துப்புரவு முடிந்த விருதுநகர் மாவட்ட ஆசிரியர்கள் தொடங்கிய கட்டுரைகள்
முதலாம் மிண்டோ பிரபு

முதலாம் மிண்டோ பிரபு, கில்பர்ட்-எலியட்-முறே-கினின்மௌன்டு (Gilbert Elliot-Murray-Kynynmound, 1st Earl of Minto, 23 ஏப்ரல் 1751 – 21 சூன் 1814) ஐக்கிய இராச்சியத்தின் ஸ்காட்லாந்து பகுதியைச் சேர்ந்தவரான இவர் அரசியல்வாதியும், நாடாளுமன்ற உறுப்பினரும், இராஜதந்திரியும் ஆவார். இவர் பிரிவி கௌன்சில் உறுப்பினராகவும், பின்னர் பிரித்தானிய இந்தியாவின்  இந்தியத் தலைமை ஆளுநராக 31 சூலை 1807 முதல் 4 அக்டோபர் 1813 முடிய பணியாற்றியவர்.

மிண்டோ-மார்லே சீர்திருத்தங்கள்
காலனிய மாகாண நிருவாகத்திலும், உள்ளாட்சி அமைப்புகளிலும் இந்தியர்களின் பங்களிப்பை அதிகரிக்க மிண்டோ பிரபுவும், ஜான் மார்லேவும் இணைந்து சில பரிந்துரைகளை ஐக்கிய இராச்சியத்தின் மன்னருக்கு அனுப்பி வைத்தனர்.
இச்சீர்திருத்தங்களை நடைமுறைப்படுத்த பிரித்தானியப் பேரரசு 1909ஆம் ஆண்டில் இந்திய அரசுச் சட்டம், 1909 இயற்றியது. இதன் சிறப்புகள்:

 இந்திய மாகாண சட்டமன்றங்களுக்குத் இந்திய உறுப்பினர்களைத் தேர்ந்தெடுக்க தேர்தல் முறை முதன் முறையாக அறிமுகப்படுத்தப்பட்டது. முன்னர் இந்திய உறுப்பினர்கள் மாகாண ஆளுநர்களால் நேரடியாக நியமிக்கப்பட்டு வந்தனர். மேலும் சட்டமன்றங்களும், உள்ளாட்சி அமைப்புகளும் விரிவுபடுத்தப்பட்டு இந்திய உறுப்பினர்களின் எண்ணிக்கை அதிகரிக்கப்பட்டது.

 சட்டமன்றங்களிலும், உள்ளாட்சி அமைப்புகளிலும் முசுலிம்களுக்கு தனி இடங்கள் (25%) ஒதுக்கப்பட்டன. முசுலிம் உறுப்பினர்களை முசுலிம்களே தேர்ந்தெடுக்க தனித்தொகுதிகளும் உருவாக்கப்பட்டன.

 தலைமை ஆளுனர் மற்றும் மாநில ஆளுனர்களின் நிருவாகக் குழுக்கள் விரிவுபடுத்தப்பட்டு அதில் சில இந்தியர்களுக்கும் இடமளிக்கப்பட்டது.

மேற்கோள்கள்

1751 பிறப்புகள்
1814 இறப்புகள்
இந்திய வைசிராய்கள்
எடின்பரோ பல்கலைக்கழக முன்னாள் மாணவர்கள்
பிரித்தானியக் கிழக்கிந்தியக் கம்பனி
கேரட் சாறு

கேரட் சாறு அல்லது மஞ்சள் முள்ளங்கிச் சாறு  (Carrot juice) என்பது மஞ்சள் முள்ளங்கியில் இருந்து தயாரிக்கப்படும் சாறாகும் .

கண்ணோட்டம் 

கேரட் சாற்றில் உயிர்ச்சத்து ஏ வின் ஆதாரமான β- கரற்றீன் அதிகமாக உள்ளது, ஆனால் இது இலைக்காடி போன்ற உயிர்ச்சத்து பி மற்றும் கால்சியம், செப்பு, மக்னீசியம், பொட்டாசியம், பாசுபரசு மற்றும் இரும்பு உள்ளிட்ட பல தாதுக்களிலும் அதிகமாக உள்ளது. ஒரு இறாத்தல் (454கிராம்) கேரட்டில் சுமார் 236 மில்லி சாறு பெறலாம்., இது ஆப்பிள் மற்றும் தோடம்பழம் போன்ற பழங்களுடன் ஒப்பிடுகையில் குறைந்த மகசூல் கொண்டது.  கேரட் சாற்றில் இருந்து கூழ் பிரிப்பது கடினமானதாகும்.

பீட்டா-கரற்றீன் அதிகமுள்ள பல தயாரிப்புகளைப் போலவே, இது தற்காலிக கரோட்டீனோடெர்மாவை (மஞ்சள் தோல்) ஏற்படுத்தலாம், இது ஒரு தீங்கற்ற தோல் நிலையாகும், இதன் விளைவாக மேற்புறத்திற்கு ஆரஞ்சு-மஞ்சள் நிறம் உருவாகலாம். 

கேரட் சாறு செறிவூட்டப்பட்ட கேரட்டின் தனித்துவமான இனிப்புச் சுவை கொண்டது. பல சாறுகளைப் போலல்லாமல், இது ஒளிபுகாது. இது பெரும்பாலும் சத்துணவு பானமாக உட்கொள்ளப்படுகிறது. கேரட்டைக் கொண்டு நூற்றுக்கணக்கான ஆண்டுகளாக சூப்கள் மற்றும் பழச்சாறுகள் தயாரிக்கப்படுகிறது.

ஊட்டச்சத்து தகவல் 
1 கப் கேரட் சாறு (236 மில்லி) அமெரிக்க ஐக்கிய நாடுகள் வேளாண்மைத் துறையின் தகவலின் படி பின்வரும் ஊட்டச்சத்து தகவல்களைக் கொண்டுள்ளது:
 கலோரிகள்: 95
 கொழுப்பு: 0.35
 கார்போஹைட்ரேட்டுகள்: 21.90
 நார்ச்சத்து: 1.9
 புரதம்: 2.24
 கொலஸ்டிரால்: 0.010

மேற்கோள்

வெளி இணைப்புகள் 
 Beta Carotene, Mayo Clinic
காய்கறிகள்
துப்புரவு முடிந்த திருச்சி மாவட்ட ஆசிரியர்கள் தொடங்கிய கட்டுரைகள்
உணவுகள்
பத்மநாபபுரம் வருவாய் கோட்டம்

பத்மநாபபுரம் வருவாய் கோட்டம்  என்பது இந்தியாவின், தமிழ்நாட்டின், கன்னியாகுமரி மாவட்டத்தின் இரு வருவாய் கோட்டங்களில் ஒன்றாகும்.

மேற்பார்வை 
 

கன்னியாகுமரி மாவட்ட வருவாய் கோட்டங்கள்
தேசிய பால் வள வாரியம், ஈரோடு

ஈரோடு தேசிய பால் வள வாரியம் (Erode National Dairy Development Board) இந்தியாவின் தமிழ்நாடு மாநிலம் ஈரோடு மாவட்டம் சித்தோடு அருகே சூரியம்பாளையத்தில்  அமைந்துள்ளது. தென் மண்டல செயல் விளக்கம் மற்றும் பயிற்சி மையம் இங்கு செயல்பட்டு வருகிறது.

தேசிய பால்வள மேம்பாட்டு வாரியம் இந்திய நாடாளுமன்றச் சட்டத்தின் கீழ் அமைக்கப்பட்ட தேசிய முக்கியத்துவம் வாய்ந்த ஒரு நிறுவனம் ஆகும். மத்திய அரசின் கட்டுப்பாட்டில் இந்நிறுவனம் இயங்குகிறது. இந்நிறுவனம் ஒவ்வொரு மாநிலத்திலும், சிறந்த பால் உற்பத்தியாளர்களை தேர்வு செய்து, குசராத்தில் களப் பயிற்சி அளிக்கிறது.

வரலாறு 

தேசிய பால்பண்ணை மேம்பாட்டு வாரியம் 1965 ஆம் ஆண்டில் உருவாக்கப்பட்டது. டாக்டர் வர்கீசு குரியனால் இந்நிறுவனம் நிறுவப்பட்டது. லால் பகதூர் சாசுத்திரியின் கனவான கைரா கூட்டுறவு பால் உற்பத்தியாளர்கள் சங்கம் தேசிய பால்பண்ணை மேம்பாட்டு வாரியம் மூலம் நிறைவானது. ஒன்றிய அரசின், 'ஆத்மா' எனும், விவசாய தொழில் நுட்ப மேலாண்மை முகமை திட்டத்தில், தமிழத்தில் இருந்து, 320 பால் உற்பத்தியாளர்கள் தேர்வு செய்யப்பட்டனர். இதில், ஈரோடு மாவட்டம் பூந்துறை, முத்தூர், சிவகிரி ஆகிய பகுதிகளை சேர்ந்த, எட்டு விவசாயிகள் தேர்வு செய்யப்பட்டு பயிற்சி பெற்றனர்.

பால் உற்பத்தியாளர்களுக்கான பயிற்சி

சிறந்த பால் உற்பத்தியாளர்கள்  குறிப்பாக, ஆவின் நிறுவனத்துக்கு பால் வழங்கும் விவசாயிகளுக்கு, ஒன்றிய அரசு தேசிய பால்வள வாரியத்தின் மூலம், பால் மேலாண்மை பயிற்சி அளிக்கிறது.  தேசிய பால்வள வாரிய அலுவலகத்தில், பால்பண்ணை கூட்டுறவு அமைப்பு சட்டங்கள், கால்நடைகள் பாதுகாப்பு, நோய் தடுப்பு முறைகள், தீவன தயாரிப்பு, கூட்டுறவு பால் உற்பத்தியில் பெண்களின் பங்கு , கூட்டுறவு சங்க பால் விற்பனை மையத்தில் நேரடி கள ஆய்வு, மாட்டுப் பண்ணைகளில் கள ஆய்வு, கழிவு நீரிலிருந்து பசுந்தீவனம் உற்பத்தி குறித்த பயனுள்ள பயிற்சிகள் அளிக்கப்படுகின்றன.

மேற்கோள்கள்

துப்புரவு முடிந்த திண்டுக்கல் மாவட்ட ஆசிரியர்கள் தொடங்கிய கட்டுரைகள்
ஈரோடு மாவட்டம்
பால் பண்ணை தொழில்
திரிசூலநாதர் கோயில்

திரிசூலநாதர் கோயில் (ஆங்கிலம்: Thirisoolanathar Temple) இந்தியாவில் சென்னை நகரில் அமைந்துள்ள ஒரு இந்துமதக் கோயில் ஆகும். இது சென்னையின் திரிசூலம் பகுதியில் அமைந்துள்ளது. இக்கோயிலின் பிராதான தெய்வங்கள் சிவனும் தாயார் திரிபுரசுந்தரியும் ஆவர்.

திரிசூலநாதர்-சொல் உருவானவிதம் 

திரிச்சூரம் என்ற குடும்பப் பின்னனியில் இருந்து இந்தச் சொல் வந்தது.

வரலாறு 
இக்கோயில் கட்டப்பட்டது பொ.ஊ. 11-ஆம் நூற்றாண்டில். இக்கோயிலை இடைக்கால சோழர் வம்சத்தில் இரண்டாம் குலோத்துங்க சோழனால் கட்டப்பட்டதாக வரலாறு கூறுகிறது.

மேற்பார்வை 
 

காஞ்சிபுரம் மாவட்டத்திலுள்ள சிவன் கோயில்கள்
சென்னையின் பாரம்பரியக் கட்டடங்கள்
தொலைவுக் கல்

தொலைவுக்கல் என்பது போக்குவரத்துப் பாதையில் அடுத்துள்ள முக்கிய ஊருக்கான தொலைவைக் காண்பிப்பதற்காக நடும் ஒரு கல்லாகும். இந்தக் கல்லில் அடுத்துள்ள முக்கிய ஊரின் பெயரும் அதன் கீழ் அந்தக் கல்லிலிருந்து குறிப்பிடப்பட்ட முக்கிய ஊருக்கான தொலைவும் கிலோமீட்டர் அளவில் தரப்பட்டிருக்கும்.
 
இந்தியாவில் பல மொழிகள் பயன்பாட்டிலுள்ளதால், அந்தக் கல்லில் கல் நடப்பட்டுள்ள மாநிலப் பகுதியின் பயன்பாட்டிலுள்ள மொழியிலும் அதன் கீழ் ஆங்கிலத்திலும் ஊரின் பெயர் இடம் பெற்றிருக்கும். சில கற்களில் பயன்பாட்டிலுள்ள மேலும் சில மொழிகளும் குறிக்கப்பட்டிருக்கும். அதன் கீழ் தொலைவு கிலோ மீட்டர் அளவில் குறிக்கப்பட்டிருக்கும். இவை முதன்மைத் தொலைவுக்கற்களாகும். முன்பு இக்கற்களில் பிரித்தானிய அளவை முறையில் நீண்ட தொலைவுகளை அளக்கப் பயன்படும் மைல் நீள அலகு  கணக்கில் குறிப்பிட்டதால் மைல் கற்கள் என்று அழைக்கப்பட்டு வந்தன. இரு முதன்மைக் கற்களுக்கிடையில், குறிப்பிட்ட இடைவெளியில் சிறிய அளவிலான கற்கள் நடப்பட்டிருக்கின்றன.

இந்தியாவில் தொலைவுக் கற்கள்

வரலாறு 
தமிழகத்தின் பழங்காலத்தில் போக்குவரத்துக்காக இருந்த பெருவழிகளில் அடையவேண்டிய ஊரின் தொலைவை அறியக்கூடியவாறாக தொலைவுக் கற்கள் அமைக்கப்பட்டன. இதில் இவ்வளவு தொலைவு எனபது எண்ணால் மட்டுமின்றிக் கற்றோரோடு கல்லாதவரும் உணர்ந்துகொள்ளும் வகையில் தொலைவுக்கல்லில் குழிகள் போன்ற குறியீடுகளாகவும் காட்டப்பட்டிருந்தன.   பண்டைய தமிழர்கள் இந்த மைல்கற்களை சாலை ஓரங்களில் நட்டு போக்குவரத்துக்கு பயன்படுத்தி வந்திருக்கிறார்கள். தமிழ் எண்கள் கொண்ட மைல்கற்கள் தமிழ்நாட்டின்  புதுக்கோட்டை தஞ்சாவூர் ஆகிய மாவட்டங்களில் பெருமளவு காணப்படுகின்றன. அந்த வகையில் தமிழ் மைல் கற்கள் புதுக்கோட்டையில் கண்டறியப்பட்டு தொல்லியல் ஆய்வாளர்கள் அடையாளப்படுத்தியுள்ளனர். அவ்வாறு புதுக்கோட்டை மாவட்டத்தின் கூழியான்விடுதி, அன்னவாசல் ,ஆதனக்கோட்டை  உள்ளிட்ட இடங்களில் தொல்லியல் ஆய்வுக்கழகத்தினரால் தமிழ் எண்கள் கொண்ட கைல் கற்கள் அடையாளம் காணப்பட்டுள்ளன.

இந்தியாவில் தற்கால தொலைவுக் கற்கள் 
இந்தியாவில் சாலைகளானவை தேசிய நெடுஞ்சாலை, மாநில நெடுஞ்சாலை, மாவட்ட சாலை, ஊரகச் சாலை என்று பல்வேறு வகைகளாக உள்ளன. இந்த சாலைகளை எந்த சாலைகள் என அடையாளம் காணும் வகையில் மைல் கற்களில் வண்ணங்கள்  தீட்டப்பட்டுள்ளன. தேசிய நெடுச்சாலையின் தொலைவுக் கற்களில் மஞ்சளும், வெள்ளையும் தீட்டப்பட்டதாகவும், மாநில நெடுஞ்சாலைக் கற்களில் பச்சையும், வெள்ளையும் பூசப்பட்டதாகவும், மாவட்ட சாலைக் கற்களில் நீலமும், வெள்ளையும் பூசப்பட்டதாகவும், ஊரகச் சாலைகளானவை இளஞ்சிவப்பு அல்லது கருப்பு வெள்ளைக் கோடு கொண்டவையாகவும் இருக்கின்றன.

மேற்கோள்கள் 

அளவுக் குறியீடுகள்
சாலைப் போக்குவரத்து
மின் விசைக் கோடுகள்

மின் விசைக் கோடுகள் (electric field lines) என்பவை மின் மற்றும் காந்தப்புலங்களைக் கற்பனை செய்து கொள்வதற்காக மைக்கேல் பாரடே என்பவரால் அறிமுகப்படுத்தப்பட்ட புலக்கோடுகள் எனும் கருத்தாகும்.

மின்புலத்தில் ஓரலகு நோ்மின்னூட்டம் ஒன்று, நகர முயற்சிக்கும் நேரான அல்லது வளைவான கற்பனைப் பாதை மின் விசைக் கோடு எனப்படும்.

மின் விசைக் கோடுகளின் பண்புகள் 
 மின் விசைக் கோடு நோ்மின்னூட்டத்தில் தொடங்கி எதிா் மின்னூட்டத்தில் முடிவடைகிறது.
 மின் விசைக் கோடுகள் ஒருபோதும் ஒன்றையொன்று வெட்டிச் செல்லாது.
 ஒரு புள்ளியில் மின்புலத்தின் திசை (E), அப்புள்ளியில் உள்ள மின் விசைக் கோட்டுக்கு வரையப்படும் தொடுகோட்டினால் குறிக்கப்படும்.
 மின் விசைக் கோடுகளுக்கு நோ்க்குத்தான திசையில், ஓரலகு சமதளப் பரப்பின் வழியே செல்லும் விசைக் கோடுகளின் எண்ணிக்கை மின்புலச் செறிவு E -க்கு நோ்த்தகவில் இருக்கும்.
 அதாவது E-ன் மதிப்பு அதிகமான இடங்களில் கோடுகள் நெருக்கமாகவும், E-ன் மதிப்பு குறைவான இடங்களில் கோடுகள் இடைவெளி விட்டும் இருக்கும்.
 ஒவ்வொரு ஓரலகு நோ்மின்னூட்டமும், 1/ε0 அளவுள்ள மின் விசைக் கோடுகளை வெற்றிடத்தில் உருவாக்கும்.
 எனவே வெற்றிடத்தில் ஒரு புள்ளி மின்னூட்டம் q -விலிருந்து உருவாகும் மின்விசைக் கோடுகளின் எண்ணிக்கை :.

உசாத்துணை 
 மேல்நிலை - இரண்டாம் ஆண்டு, தமிழ்நாடு பாடநூல் கழகம், சென்னை - 600006
 Notes on Recent Researches in Electricity and Magnetism, Joseph John Thomson, James Clerk Maxwell, 1883
 Fields of Force, William Berkson, 1974
 Forces and Fields, Mary B. Hesse, 1961
 Faraday Rediscovered: Essays on the Life and Work of Michael Faraday, 1791-1867, David Gooding, Frank A. J. L. James, Stockton Press, 1985, , , 258 pages, page 183

மின்னியல்
துப்புரவு முடிந்த தூத்துக்குடி மாவட்ட ஆசிரியர்கள் தொடங்கிய கட்டுரைகள்
மதுக்கரை தொடருந்து நிலையம்

மதுக்கரை தொடருந்து நிலையம் (நிலைய குறியீடு: MDKI) தென்னக இரயில்வே மண்டலத்தின் பாலக்காடு தொடருந்து கோட்டத்தில் உள்ள NSG–6 வகை இந்திய தொடருந்து நிலையமாகும். இது மதுக்கரையில் உள்ள ஒரு தொடருந்து நிலையம் ஆகும். இது தமிழ்நாட்டின் மேற்குப் பகுதியில் கோயம்புத்தூருக்கு மேற்கே அமைந்துள்ளது.

மேற்கோள்கள்

வெளியிணைப்புகள் 

 

கோயம்புத்தூரில் உள்ள தொடருந்து நிலையங்கள்
பாலக்காடு தொடருந்து கோட்டம்
ஆலியம் பைசெப்டம்

அல்லியம் பைசெப்ற்றம் '(Allium bisceptrum)' அல்லது இரட்டை வெங்காயம் என்பது மேற்கு ஐக்கிய அமெரிக்க உயர் குத்துயரத் தாயகத் தாவரமாகும்.  இது கலிபோர்னியா, அரிசோனா, நியூமெக்சிகோ, நெவாடா, ஓரிகான், வாசிங்டன், இடாகோ, உட்டா பகுதிகளில் ஈரமான பகுதிகளிலும் நிழற்பகுதிகளிலும் திறந்த புல்வெளிகளிலும் ஆண்டுதோறும் வாழும் உண்ணும் தாவரமாகும்.

சில நேரங்களில் அல்லியம் பைசெப்ற்றம் உணவு வாசனைக்கு பயன்படுகிறது. ஏனெனில் இதன் தாள்கள் மிகவும் வலுவானதாகவும், மணமுடையதாகவும் இருக்கும். இந்தத் தாள்கள் வழிபாடு செய்ய பயன்படுத்தப்படுகின்றது. இப்பகுதியில் பல விலங்குகள், எல்க், கறுப்பு கரடிகள், பிரெய்ரி நாய்கள் உட்பட, பல விலங்குகள் இந்த அல்லியம் பைசெப்ற்றம் என்ற வெங்காயங்களின் குமிழ்களைச் சாப்பிடுகின்றன.

விவரிப்பு
இரட்டை வெங்காயம் 2000 முதல் 2900 மீ குத்துயர நெடுக்கங்களில் ஆண்டுதோறும் நிலவும் தாவர இனமாகும். இது 10செமீ முதல் 40 செமீ உயரம் வரை வளர்கிறது.  வெங்காயக் குமிழ்கள் வட்ட வடிவிலும் முட்டை வடிவிலும் அமைகின்றன. குமிழ்கள் சற்றே சரிந்திருக்கும்; வெட்டினால் காட்டமான மணம் வீசும். பூத்தலைகள் 10முதல் 15 மிமீ நீளத்தில் இருக்கும். மலர்கள் பிங்கு முதல் ஊதா வரை மாறுபடும் நிறச் சாயல்களில் காணப்படும். ஒவ்வொரு பூத்தலையிலும் ஆறு கூர்மடல்களும் கரும்பட்டையும் அமையும். இவற்றின் நீளமான தாள்கள் ஈரிணைகளாக அமையும். பிற வெங்காயத் தாள்களை விடப் பசுமையாக இருக்கும். கீறினால் மணம் வீசும்.

வாழிடமும் சூழலும்
அல்லியம் பைசெப்ற்றம் கலிபோர்னியாவில் கலப்பு ஊசியிலைக் காடுகளில் அல்லது ஈரத் தரைக்காடுகளிலும் ஓடைக் கரைகளிலும் அலையாத்திக் காடுகளிலும் புல்வெளிகளிலும் காணப்படுகின்றன.

பரவல்
கலிபோர்னியாவில், அ. பைசெப்ற்றம் ஆல்பைன், எல்டொராடோ, கிளென், இன்யோ, இலாசன், மெண்டோசினோ, மோனோ, மோடோக், மாரிபோசா, நெவாடா, புளூமாசு, சான் பெர்னார்டினோ, சாந்தியாகோ, சாசுட்டா, சீறா, டிரினிட்டி, துளேர், துவோலும்னே ஆகிய அனைத்து கவுன்ட்டிகளிலும் காணப்படுகின்றன. இ து பரவலாக நெவாடா, ஔட்டா, ஆரிசோனா, தென்கிழக்கு ஓரிகான், தெற்கு இடாகோ, வடக்கு இடாகோ, தென்கிழக்கு வாசிங்டன், பிராங்ளின் கவுன்ட்டியிலும் தனித்தனி திரள்களாகப் பரவியுள்ளன.

பயன்கள்

குறிப்புகள்

வெளி இணைப்புகள் 
 Calflora Database: Allium bisceptrum (Twincrest onion)
 USDA Plants Profile for Allium bisceptrum (twincrest onion)
 Calflora Database: Allium bisceptrum (twincrest onion)
 Jepson eFlora:  Allium bisceptrum
 Allium bisceptrum — UC Photos gallery

காய்கறிகள்
வெங்காயத் தாவரப்பேரினம்
தாவரவியல் பெயருடையக் கட்டுரைகள்
ஓ கேப்டன்! மை கேப்டன்!

ஓ கேப்டன்! மை கேப்டன்! (O Captain! My Captain!) என்பது 1865 ஆம் ஆண்டில் அமெரிக்கக் குடியரசுத் தலைவர் ஆபிரகாம் லிங்கனின் மரணம் பற்றி வால்ட் விட்மேன் எழுதிய ஒரு நீட்டிக்கப்பட்ட உருவகக் கவிதையாகும். இந்த கவிதை முதன்முதலில் "டிரம்-டாப்ஸ்" என்ற துண்டுப்பிரசுரத்தில் வெளியிடப்பட்டது. இதில் அமெரிக்க உள்நாட்டுப் போரைப் பற்றி 18 கவிதைகள் தொகுக்கப்பட்டுள்ளன. கவிதை துக்கத்தையும் துயரத்தையும் வெளிப்படுத்துகிறது.

வால்ட் விட்மேன் "ஓ கேப்டன்! மை கேப்டன்!" கவிதையை 1865 ஆம் ஆண்டில் ஆபிரகாம் லிங்கனின் படுகொலைக்குப் பிறகு எழுதினார்.
ஆரம்பத்தில் அவர் லிங்கன் மீது அக்கறையற்றவராக இருந்தார். லிங்கனின் நற்பண்பு குடியரசுத் தலைவரை நேசிக்க வைத்தது. ஓ கேப்டன்! மை கேப்டன்! "விட்மேனின் மிக பிரபலமான நான்கு கவிதைகளில் இதுவும் ஒன்று.

அமெரிக்க உள்நாட்டுப் போரின் போது, விட்மேன் வாசிங்டன், டி. சி.க்கு குடிபெயர்ந்தார். அங்கு அவர் அரசாங்கத்திற்காக பணியாற்றினார். மேலும், மருத்துவமனைகளில் தன்னார்வத் தொண்டு செய்தார். அவர் லிங்கனை சந்திக்கவில்லை என்றாலும், அவருடன் ஒரு தொடர்பை உணர்ந்தார். லிங்கனின் படுகொலையால் பெரிதும் ஈர்க்கப்பட்டார். "மை கேப்டன்" முதன்முதலில் நவம்பர் 4, 1865 இல் தி சாட்டர்டே பிரஸ்ஸில் வெளியிடப்பட்டது. மேலும் அந்த ஆண்டின் பிற்பகுதியில் டிரம்-டாப்ஸின் தொடர்ச்சியில் வெளிவந்தது. பின்னர் அவர் அதை லீவ்ஸ் ஆப் கிரீவ்ஸ் என்ற தொகுப்பில் சேர்த்தார். லிங்கனின் மரணம் குறித்த பல விரிவுரைகளில் கவிதையை வாசித்தார்.

பின்னணி 
வால்ட் விட்மேன் 1850 களின் பிற்பகுதியிலிருந்து 1860 களின் முற்பகுதியில் 1855 இல் வெளியான லீவ்ஸ் ஆப் கிரீவ்ஸ் மூலம் ஒரு கவிஞராக தனது எழுத்துப் பணியைத் தொடங்கினார். விட்மேன் ஒரு தனித்துவமான அமெரிக்க காவியத்தை எழுத விரும்பினார். கிங் ஜேம்ஸ் விவிலியத்தின் கேடன்ஸால் ஈர்க்கப்பட்ட ஒரு புதுக்கவிதைபாணியை உருவாக்கினார். 1855 இல் முதன்முதலில் வெளியிடப்பட்ட சுருக்கமான தொகுதி, சிலரால் சர்ச்சைக்குரியதாகக் கருதப்பட்டது. விமர்சகர்கள் குறிப்பாக விட்மேனின் பாலியல் மற்றும் கவிதையின் "ஓரினமான மேலோட்டங்கள்" பற்றிய அப்பட்டமான சித்தரிப்புகளை எதிர்த்தனர். அமெரிக்க ஆழ்நிலை விரிவுரையாளரும் கட்டுரையாளருமான ரால்ப் வால்டோ எமேர்சனின் லீவ்ஸ் ஆஃப் கிராஸிற்கான பாராட்டுகளைத் தொடர்ந்து விட்மேனின் பணி குறிப்பிடத்தக்க கவனத்தைப் பெற்றது.

சான்றுகள்

External links

 

ஆங்கில கவிதை
துப்புரவு முடிந்த தூத்துக்குடி மாவட்ட ஆசிரியர்கள் தொடங்கிய கட்டுரைகள்
மெய்போமியன் சுரப்பி

மெய்போமியச் சுரப்பிகள் (Meibomian glands) ( அல்லது இமையோரச் சுரப்பிகள், இமையோரப்படலச் சுரப்பிகள்)  என்பவை இமையோரத் தட்டின்  கண்ணிமை விளிம்புகளில் அமைந்த மெழுகு போன்ற எண்ணெய்ச் சுரப்பிகளாகும்.  இவை கண்ணிமைகளின் விளிம்பில் கண்ணீர் சுரப்பதற்குக் காரணமாக அமைகின்றன.மெய்பம் எனும் சுரப்புப் பொருள் கன்னத்தில் கண்ணீரைச் சிதறச்செய்வதை தடுக்கவும்,மேலும் கண்விழி, எண்ணெய் விளிம்பில் கண்ணீர் செல்வதைத் தடுக்கவும் உதவுகிறது.  இவ்வகை சார்ந்த ஏறத்தாழ 25 சுரப்பிகள் மேல் கண்ணிமைகளில் உள்ளன.

இயல்பற்ற கண்ணிமைச் சுரப்பிகளால் பெரும்பாலும் உலர்கண்கள் ஏற்படுகின்றன, இது மிகவும் பொதுவான கண்நிலைமைகளில் ஒன்றாகும். இது கண்ணிமை அழற்சியையும் ஏற்படுத்துகிறது.

ஒரு செருமானிய மருத்துவராகிய என்றிக் மெய்போம் (1638-1700) என்பவரின் பெயரிலிருந்து இவை மெய்போமியச் சுரப்பிகள் எனப் பெயரிடப்பட்டுள்ளன.

செயல்பாடு

மெய்பம்

கொழுப்புகள் 
கொழுப்பு அமிலங்கள் மெய்பத்தின் முதன்மைக் கூறுகள் ஆகும் ("மீபியோமியன் சுரப்பு" என்றும் அழைக்கப்படுகிறது). மெய்பம் என்ற பெயர் முதன்முதலில் 1981 இல் நிகோலெயிட்சு குழுவினரால் அறிமுகப்படுத்தப்பட்டது. .

மெய்பத்தின் உயிர்வேதியியல் கலவை மிகவும் சிக்கலானது. இது எண்ணெய், மெழுகு சுரப்பியிருந்து வேறுபட்டது. கொழுப்புகள் மனித, விலங்கு மெய்பத்தின் முதன்மைக் கூறுகளாக உலகளவில்  ஏற்கப்பட்டுள்ளது. அண்மையில், மனித மெய்போமியன் கலவை பல்வேறு  வாய்ப்புள்ள மெய்பம் கொழுப்புகளின் கட்டமைப்புகள் பற்றிய ஒரு புதுப்பிப்பு வெளியிடப்பட்டது..

தற்போது,  இது மெலிபின்  இலிபிடோமிக் பகுப்பாய்வுக்கு மிக முதன்மையானதாகவும்  தகவல்தொடர்பு அணுகுமுறை பெருந்திரள் நிறமாலையாகவும், நேரடியாக உட்செலுத்துதல் அல்லது நீர்ம நிறப்பகுப்பியலின் கலவையாகவும் பயன்படுகிறது

புரதங்கள் 
மனிதர்களில் 90 எண்ணிக்கைக்கும் மேற்பட்ட வெவ்வேறு புரதங்கள் மெய்போமியன்  சுரப்பிகளில் அடையாளம் காணப்பட்டுள்ளன.

மருத்துவச் சிறப்பு 
இயல்பற்ற கண்ணிமை சுரப்பிகளால் பெரும்பாலும் உலர்கண்கள் ஏற்படுகின்றன. இது மிகவும் பொதுவான கண்நிலைமைகளில் ஒன்றாகும். இவை கண் இமை அழற்சியை ஏற்படுத்துகின்றன.. வீக்கமடைந்த மெய்போமியன்(மெபோபாய்டிஸ், மீபியோமியன் சுரப்பி செயலிழப்பு, அல்லது பின்னொளிப் பிளப்பரிடிஸ் எனவும் அழைக்கப்படுகிறது) சுரப்பிகள் தடிமனான மெழுகு சுரப்புக்களால் தடைசெய்யப்படுகின்றன. உலர்கண்களுக்கு வழிவகுப்பது தவிர,  குற்றுயிரித் தடையினால் கொழுப்புத்தன்மை சீரழிந்து போகிறது, இதனால் கொழுப்பு அமிலங்கள் உருவாகின்றன, இதனால் கண்களில் எரிச்சல் உண்டாகிறது, சில நேரங்களில் புள்ளி கேரட்டோபதி ஏற்படுகிறது.

மெய்போமியன் சுரப்பிச் செயலிழப்பு பெரும்பாலும் பெண்களில் காணப்படுகிறது. இது உலர்கண் நோய்க்கு முக்கிய காரணியாக கருதப்படுகிறது. மெய்போபியன் சுரப்பிச் செயலிழப்புக்கு பங்களிக்கும் காரணிகள்  தனியரின்  அகவை அல்லது  இசைமங்கள் அல்லது தெமோதெக்சு பிரெவிசால்  கடுமையான தொற்றுகள் ஏற்படக்கூடும். . சிகிச்சைத் தொழில்முறை மூலம் சூடான அழுத்தங்கள் அல்லது சுரப்பியை வெளிப்படுத்தலாம். சில வேளைகளில் நோயெதிர்ப்பு அல்லது பருவகங்கள் பரிந்துரைக்கப்படுகின்றன.

சில வகை மருந்துகள், குறிப்பாக ஐசோட்ரீடினோயின் போன்றன, மெய்போமின் சுரப்பியைச் செயலிழக்கச்செய்கிறது.
.

மேலும் காண்க 
 ஒருங்கிணைந்த மனித அமைப்புக்குள் சிறப்புச் சுரப்பிகள் பட்டியல்
 கண் இமை வீக்கம்

மேற்கோள்கள்

வெளி இணைப்புகள் 
 
 Rethinking Meibomian Gland Dysfunction: How to Spot It, Stage It and Treat It

துப்புரவு முடிந்த வேலூர் மாவட்ட ஆசிரியர்கள் தொடங்கிய கட்டுரைகள்
தேசிய வாழை ஆய்வு மையம், திருச்சி

தேசிய வாழை ஆராய்ச்சி மையம், திருச்சிராப்பள்ளி (National Research Center for Banana – NRCB) என்பது இந்திய வேளாண் ஆராய்ச்சிக் கழகத்தின் பரிந்துரையின்படி 1993 ஆகத்து 21-ஆம் தேதி திருச்சி தாயனுர் அருகே உள்ள போதாவூர் என்ற ஊரில் துவக்கப்பட்டது. இது இந்திய வேளாண் ஆராய்ச்சிக் குழுமத்தின் ஒரு பிரிவாகும். வாழையின் மகசூல் பெருக்கம் மற்றும் ஊட்ட்சத்து பெருக்கம் இதன் முக்கிய அம்சங்கள் ஆகும்.

இந்த மையம் நான்கு பிரிவுகளாக பிரிக்கப்பட்டு ஒவ்வரு பிரிவும் அதற்குரிய குறிப்பிட ஆராய்ச்சிகளை இன்றளவும் செய்து வருகிறது. அவையாவன 
. பயிர் மேம்படுத்துதல் பிரிவு
. பயிர் பெருக்கம் பிரிவு
. பயிர் கப்பியல் பிரிவு மற்றும்
. அறுவடை செய்த பின் மேம்பாடுகள்...

இந்த ஆராய்ச்சி மையம் நன்கு மேம்படுத்தபட்ட ஆய்வகங்களைக் கொண்டுள்ளது. அதில் ஒரு சில ஆய்வகங்கள் பின்வருமாறு திசு வளர்ப்பு ஆய்வகம், உயிர் தொழில் நுட்பவியல் ஆய்வகம், மண் அறிவியல் ஆய்வகம், உயிர்வேதியியல் ஆய்வகம், பூச்சியியல் ஆய்வகம், நேமதொடி ஆய்வகம், பூஞ்சை மற்றும் பாக்டீரியா சம்பந்தபட்ட ஆய்வகம் போன்றவை அடங்கும்.

சுமார் 1990களில் இந்தியா முழுவதும் களப்பணிகள் மற்றும் ஆய்வுகள் செய்யப்பட்டுள்ளது. வடகிழக்கு மாநிலங்கள், மேற்கு தொடர்ச்சி மலைகள், அந்தமான் மற்றும் நிக்கோபார் தீவுகள் போன்ற இடங்களில் உள்ள காட்டு வாழைகள், மற்றும் வெளிநாடுகளில் உள்ள வாழைகளும் பெல்ஜியத்தில் உள்ள ITC எனப்படும் உலகளாவிய போக்குவரத்து மையத்தில் இருந்தும், இந்தியாவின் NBPGR தேசிய bureu தாவர மரபணு வளம் மூலமாகவும் வாழைகள் கொண்டுவரப்பட்டன.

தேசிய வாழை ஆராய்ச்சி மைய கண்டுபிடிப்பு

இந்த மையம் வாழைக்கு என நுண் சத்துக்கள் கொண்ட தாவர வளர்ச்சி ஊக்கி ஒன்றை கண்டுபிடித்து உள்ளது. இதற்கு, “வாழை சக்தி” என்று பெயர். இந்த தாவர வளர்ச்சி ஊக்கியில் ஜின்க், இரும்பு, போரோன், செம்பு போன்ற தாதுக்கள் மட்டும் அல்லாமல், மற்ற நுண் சத்துக்களும் நிறைந்துள்ளன.

ஆராய்ச்சி நிலையத்தின் முக்கிய பணிகள்

வாழை உற்பத்தி மற்றும் பயன்பாட்டினை அதிகரிக்கத் தக்க தொழில்நுட்பங்களை மேம்படுத்த அடிப்படை ஆராய்ச்சிகளை மேற்கொள்ளுதல்.
பழங்கால மற்றும் உயிர்த் தொழில்நுட்ப முறைகளிலிருந்து மேம்படுத்தப்பட்ட இரகங்களை உருவாக்குதல் மற்றும் வேறுபாடுகளைப் பராமரித்தல்.
வாழை பற்றிய அனைத்துத் தகவல்களுக்கும் களஞ்சியமாகவும் உற்பத்தித்திறன் மற்றும் மகசூல் அளவை அதிகரிக்கும் தகவல்களைப் பரப்பவும்,தேசிய வாழை பண்பகப் பண்ணையாகவும் செயல்படுகிறது.
வாழையில் இடம் சார்ந்த இரகங்கள் மற்றும் தொழில்நுட்பங்களை உருவாக்கவும், அவற்றில் ஏற்படும் பிரச்சினைகளைக் களையவும் ஆராய்ச்சியினை ஒருங்கிணைத்து வழிநடத்துவதாகவும் இந்நிலையம் திகழ்கின்றது.

சர்ச்சைகள்

இந்திய ஒன்றிய அரசாங்கம் தனது 103 தேசிய வேளாண் ஆராய்ச்சி மையங்களுள் ஒரே பயிருக்காக இருவேரு இடங்களில் செயல்படும் 43 நிறுவனங்களை மூட நிதி ஆயோக் பரிந்துரைத்துள்ளது, இதில் தமிழ்நாட்டிலுள்ள மூன்று தேசிய விவசாய ஆராய்ச்சி நிறுவனங்களை மூட உத்தேசித்துள்ளதாகவும் தெரிகிறது. சென்னையிலுள்ள மத்திய உவர்நீர் மீன் வளர்ப்பு ஆராய்ச்சி மையத்தினை கொச்சியில் செயல்படும் நிறுவனத்துடன் இணைக்க உள்ளதாகவும் நவம்பர் 2017-இல் செய்தி வந்ததையடுத்து தமிழக விவசாயிகள் சார்பில் கடும் எதிர்ப்பு எழுந்துள்ளது.

மேற்கோள்
 1.http://www.tamilpayani.com/tn/tiruchirappalli/index.htm 2. "வாழைப்பழத்தில் என்ன இருக்கிறது?". பார்த்த நாள் 26 மே 2

சான்றுகள்

துப்புரவு முடிந்த திண்டுக்கல் மாவட்ட ஆசிரியர்கள் தொடங்கிய கட்டுரைகள்
தமிழ்நாட்டிலுள்ள வேளாண்மை ஆய்வு நிறுவனங்கள்
வாழை ஆய்வு நிலையங்கள்
தமிழக ஆசிரியர்கள் தொடங்கிய தாவரவியல் கட்டுரைகள்
சமூக கற்றல் கொள்கை

சமூக நடத்தைக் கோட்பாடு அல்லது சமூக கற்றல் கொள்கை என்பது பிறரை உற்றுநோக்குவது மற்றும் பின்பற்றுவதன் மூலம் புதிய நடத்தைகளைப் பெற்றடையக் கூடியதை முன்மொழியக்கூடிய கருத்தியலாகும். ஆல்பர்ட் பாண்டுரா என்பவர் இந்தக் கோட்பாட்டை முன்மொழிந்த, கையாண்ட முன்னோடியாவார். கற்றல் என்பது ஒரு சமூகச் சூழலில் நடைபெறும் ஒரு அறிதிறன் செயல்முறை என்றும், உடலியல் சார்ந்த மீள் உருவாக்க செய்முறை அல்லது நேரடி வலுவூட்டல் இல்லாவிட்டாலும் கூட, கண்காணிப்பு அல்லது நேரடி அறிவுறுத்தல் மூலம் இது முழுமையாக நிகழலாம் என்றும் அது கூறுகிறது. நடத்தையைக் கவனிப்பதோடு மட்டுமல்லாமல், வெகுமதிகள் மற்றும் தண்டனைகளைக் கவனிப்பதன் மூலமும் கற்றல் நிகழ்கிறது. ஒரு குறிப்பிட்ட நடத்தை தொடர்ந்து வெகுமதி அளிக்கப்படும் போது, ​​அது பெரும்பாலும் தொடரப்படுகிறது. மாறாக, ஒரு குறிப்பிட்ட நடத்தை தொடர்ந்து தண்டிக்கப்படுமானால், அது பெரும்பாலும் நிறுத்தப்பட்டுவிடும். இந்தக் கோட்பாடு பாரம்பரிய நடத்தைக் கோட்பாடுகளிலிருந்து விரிவடைந்து செல்கிறது, இதில் நடத்தை வலுவூட்டல்களால் மட்டுமே நிர்வகிக்கப்படுகிறது, கற்றல் தனிநபரின் பல்வேறு உள் செயல்முறைகளின் முக்கியப் பங்களிப்புகளுக்கு முக்கியத்துவம் அளிக்கிறது.

வரலாறு மற்றும் கருத்தியல் பின்புலம் 

1940 களில் பி. எப். ஸ்கின்னர் என்பார் அந்த நேரத்தில் உளவியலில் இருந்ததை விட இந்தக் கருத்தியலில் மேலும் சிறந்த அனுபவ அணுகுமுறையை முன்வைத்து, மொழிவழி நடத்தை பற்றிய தொடர் விரிவுரைகளை வழங்கினார். அவற்றில், மொழிப் பயன்பாடு மற்றும் வளர்ச்சியை விவரிக்க தூண்டுதல்-துலங்கல் கோட்பாடுகளைப் பயன்படுத்துவதை இவர் முன்மொழிந்தார், மேலும் அனைத்து வாய்மொழி நடத்தைகளும் ஆக்கநிலையுறு கற்றல் மூலம் ஆதரிக்கப்படுகின்றன. இருப்பினும், சில வகையான பேச்சுகளானவை, வார்த்தைகள் மற்றும் ஒலிகளிலிருந்து பெறப்பட்டவை என்று அவர் குறிப்பிட்டார்.

மேற்கோள்கள்
துப்புரவு முடிந்த சிவகங்கை மாவட்ட ஆசிரியர்கள் தொடங்கிய கட்டுரைகள்
கல்வி உளவியல்
கற்றல் முறைகள்
ஜியோஃபிசிக்கா இண்டர்நேசனல்

ஜியோஃபிசிகா இன்டர்நேஷனல்(Geofísica Internacional),  என்பது மெக்சிக்கோவின் தேசிய தன்னாட்சி பல்கலைக்கழகத்தின் ஜியோஃபிசிகா நிறுவனத்தால் வெளியிடப்பட்ட காலாண்டு சக மதிப்பாய்வு செய்யப்பட்ட திறந்த அணுகல் கொண்ட ஆய்விதழ். இலத்தீன் அமெரிக்க புவியியற்பியல் சமூகத்திற்கான ஆர்வமுள்ள தலைப்புகள்மீது இந்த இதழ் கவனம் செலுத்துகிறது. செர்வாண்டோ டி லா குரூஸ் ரெய்னா (மெக்ஸிகோவின் தேசிய தன்னாட்சி பல்கலைக்கழகம்) என்பவரை தலைமை தொகுப்பாசிரியராகக் கொண்டு இது 1961 இல் நிறுவப்பட்டது.

இரசாயன சுருக்கங்கள் சேவை,  ஜியோபேஸ்,  அறிவியல் மேற்கோள் குறியீட்டு விரிவாக்கம்,  மற்றும் இசுகோபசு ஆகியவற்றில் இதழ் சுருக்கப்பட்டு அட்டவணைப்படுத்தப்பட்டுள்ளது. ஆய்விதழ் மேற்கோள் அறிக்கைககளின்படி, இந்த இதழ் 2018 இன் தாக்கக் காரணி 0.826 ஐக் கொண்டுள்ளது.

மேற்கோள்கள்

வெளி இணைப்புகள் 
 
 http://www.geofisica.unam.mx/unid_apoyo/editorial/publicaciones/investigacion/geofisica_internacional/index.html 

துப்புரவு முடிந்த தூத்துக்குடி மாவட்ட ஆசிரியர்கள் தொடங்கிய கட்டுரைகள்
அறிவியல் ஆய்விதழ்கள்
புவி இயற்பியல்
இயற்பியல் ஆய்விதழ்கள்
மன்னார்புரம்

மன்னார்புரம் (Mannarpuram), தமிழ்நாட்டிலுள்ள திருச்சிராப்பள்ளி நகரின் ஒரு பகுதியாகும். தமிழ்நாடு மின்சார வாரியத்தின் திருச்சிப் பிரிவு தலைமையகம் (TNEB) இங்கு அமைந்துள்ளது. திருச்சி கிரிக்கெட் சங்கத்தின், மன்னார்புரம் பயிற்சி அகாதமி, நகரின் முக்கியமான பயிற்சிக்கூடங்களில் ஒன்றாகும்.

குறிப்புகள் 

பிற மொழி வார்த்தைகளைக் கொண்ட கட்டுரைகள்
துப்புரவு முடிந்த கன்னியாகுமரி மாவட்ட ஆசிரியர்கள் தொடங்கிய கட்டுரைகள்
திருச்சிராப்பள்ளியின் சுற்றுப்புறங்களும் புறநகரங்களும்
கண்டியூர்

கண்டியூர் ஊராட்சி (Kandiyur Gram Panchayat), தமிழ்நாட்டின் தஞ்சாவூர் மாவட்டத்தில் உள்ள திருவையாறு வட்டாரத்தில் அமைந்துள்ளது. இந்த ஊராட்சி, திருவையாறு சட்டமன்றத் தொகுதிக்கும் தஞ்சாவூர் மக்களவைத் தொகுதிக்கும் உட்பட்டதாகும்.

மக்கள் வகைபாடு
2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 4625 ஆகும். இவர்களில் பெண்கள் 2409 பேரும், ஆண்கள் 2216 பேரும் உள்ளனர். இந்த ஊராட்சியில் உள்ள ஆதிதிராவிடர் மற்றும் பழங்குடியினர் மக்களின் எண்ணிக்கை 980 ஆகும்.

அடிப்படை வசதிகள் 
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.

கோயில்கள் 
திருக்கண்டியூர் ஹர சாப விமோசன பெருமாள் கோயில் 108 திவ்யதேசங்களில் ஒன்று
திருக்கண்டியூர் பிரமசிரக்கண்டீசுவரர் கோயில் பாடல்பெற்ற தலம்

மேற்கோள்கள் 

தஞ்சாவூர் மாவட்ட ஊராட்சிகள்
முன்னாவல்கோட்டை

முன்னாவல்கோட்டை (Munnavalkottai) என்னும் கிராமம்,  இந்திய நாட்டின், தமிழ்நாடு மாநிலத்தின், திருவாரூர் மாவட்டம், நீடாமங்கலம் வட்டத்தில் அமைந்துள்ளது.

புவியியல் அமைப்பு 
முன்னாவல் கோட்டையின் முகப்பின் அளவு 28 மீட்டர் ஆகும். மேற்கில்  7 கிலோமீட்டர் தொலைவில்  நீடாமங்கலமும்,  வடக்கில் 19 கிலோமீட்டர்  தொலைவில்  மன்னார்குடியும், தெற்கில் 31 கிலோமீட்டர் தொலைவில்  கும்பகோணமும்,  கிழக்கில் தஞ்சாவூரும், மேற்கில் 36 கிலோமீட்டர் தொலைவில் திருவாரூரும் எல்லைகளாக உள்ளன. 

[[திருவாரூர்], தஞ்சாவூர் மாவட்டங்களின் எல்லையில் இவ்வூர் அமைந்துள்ளது.  மேலும், இங்குக் கிளை அஞ்சலகம் ஒன்று காணப்படுகிறது.   இவ்வூர் கோவில்வெண்ணி துணை அஞ்சலகத்தின் கீழ் செயல்பட்டு வருகிறது. முன்னாவல்கோட்டையைச் சுற்றி கிழக்கில் கொரடாச்சேரி, மேற்கில் அம்மாப்பேட்டை, வடக்கில் குடவாசல், தெற்கில் மன்னார்குடி ஆகிய வட்டங்கள் அமையப்பெற்றுள்ளன.

மக்கள் தொகை 
2011 ஆம் ஆண்டு மக்கள்தொகை கணக்கெடுப்பின்படி, முன்னாவல்கோட்டை கிராமத்தின் மொத்த மக்கள்தொகையின் எண்ணிக்கை 947 ஆகும். இதில் ஆண்கள் 48 விழுக்காட்டினர் ஆவர். பெண்கள் 52 விழுக்காட்டினர் ஆவர். இக்கிராமத்தின் எழுத்தறிவு சராசரி அளவு 72% ஆகும். ஆண்கள் எழுத்தறிவு விகிதம் 79% ஆகவும் பெண்கள் எழுத்தறிவு விகிதம் 65% ஆகவும் உள்ளது. அதுபோல், 2011 ஆம் ஆண்டின் மக்கள்தொகை கணக்கெடுப்பின்படி, மொத்த மக்கள்தொகையில் ஆறு வயதிற்கு கீழுள்ளோர் பத்து விழுக்காட்டினராகக் காணப்படுகின்றனர்.

பள்ளிகள் 
 அரசு மேனிலைப் பள்ளி, முன்னாவல்கோட்டை.
 ஊராட்சி ஒன்றியத் தொடக்கப்பள்ளி

கோவில்கள் 
 இக்கிராமத்தின் வடக்கு வாயிலின் வலப்புறத்தில் காளகத்தீசுவரர் ஆலயம் அமைந்துள்ளது.
 ஓலைகொண்ட அய்யனார் கோவில்

அரசியல் 
தஞ்சாவூர் மக்களவைத் தொகுதியின் மன்னார்குடி சட்டமன்ற தொகுதியில் முன்னாவல்கோட்டை உள்ளது.

மேற்கோள்கள் 

துப்புரவு முடிந்த திருவாரூர் மாவட்ட ஆசிரியர்கள் தொடங்கிய கட்டுரைகள்
திருவாரூர் மாவட்டத்திலுள்ள கிராமங்கள்
தவளை மீன்

தவளை மீன் (Frogfish) ஆன்டெனாரிடே குடும்பத்தின் சோம்பேறித் தூண்டில் மீன் வகைப்பாட்டைச் சேர்ந்த ஒரு மீன் வகையாகும். இவ்வகை மீன் பொதுவாக ஆழமற்ற வெப்பமண்டல நீரில் காணப்படும். இத்துணைவரிசையில் நான்கு வகை மீன் குடும்பங்கள் அடங்கியுள்ளன. இவ்வகை மீன்கள் பெரிய வாய்கள் மற்றும் பெரும்பாலும், முட்கள் நிறைந்த தோல்கள் கொண்ட கட்டியான மீன்களாக இருக்கும். இம்மீனின் நீளம் 30 செ.மீ  அளவுக்குள் இருக்கும். இஸ்டிரியோ என்ற சில தவளை மீன்கள் எதிரியின் கண்களுக்கு எளிதில் புலப்படாமல் கடற்பாசி முட்டைகள் போன்றிருக்கும். இம்மீன்கள் சாா்காசாக் கடலிருந்து மிதந்து வடக்கு வளைகுடா நீரோட்டத்தினை நோக்கிச் செல்லும். இவை சுற்றுப்புறச் சூழ்நிலைகளோடு தம்மை ஒன்றுபடுத்தி வாழும் இயல்புடையவை. உடலில் பலவிதத் தோல் மடிப்புகளையும் பலவித வண்ணமுடைய தோல்களையும் உண்டாக்கி கடற்பாசிக்குள் மறைந்து வாழும்.

மேற்கோள்கள் 

துப்புரவு முடிந்த மதுரை மாவட்ட ஆசிரியர்கள் தொடங்கிய கட்டுரைகள்
மீன்கள்
இலக்கம் அருவி

இலக்கம் அருவி (Lakkom Falls) இந்தியாவின் கேரள மாநிலத்தின் இடுக்கி மாவட்டத்தில் உள்ள மறையூர் அருகே அமைந்துள்ள ஒரு சுற்றுலாத்தலமாகும். இரவிகுளம் தேசியப் பூங்காவின் ஒரு பகுதியாகவும், பாம்பார் ஆற்றின் முக்கிய கிளை நதிகளில் ஒன்றாகவும் இருக்கும் இரவிகுளம் ஓடையின் ஒரு பகுதியாக இந்த அருவிகள் உள்ளன.

இருப்பிடம்
மூணாறில் இருந்து 30-35 தொலைவில் அமைந்துள்ள இலக்கம் அருவி, மூணாறில் இருந்து உடுமலைப்பேட்டை செல்லும் வழியில் உள்ளது. உடுமலைப்பேட்டைக்கு ஒரு பேருந்தில் செல்லலாம் அல்லது மூணாரிலிருந்து உள்ளூர் வாடகை வாகனம் எடுத்தும் இங்கு செல்லலாம். மாநில நெடுஞ்சாலை எண் 17 இல் அருவி உள்ளது.

பிற தகவல்கள் 
இலக்கம் அருவியை காலை 8:00 மணி முதல் மாலை 5:00 மணி வரை பார்வையிடலாம். பார்வையாளர்கள் நுழைவுக் கட்டணமாக ₹20 செலுத்த வேண்டும். புகைப்படக் கருவிகளுக்கு தனிக் கட்டணம் இல்லை.
100 ரூபாய் கட்டணத்தில் இலக்கம் அருவியில் வழிகாட்டப்படும் மலையேற்றத் திட்டம் ஒன்றும் உள்ளது. இதன் மூலம் நீர்வீழ்ச்சிகளுக்கு அருகில் மலையேற்றம் செய்யலாம்.

மேற்கோள்கள்

புற இணைப்புகள் 
 Lakkom Waterfalls
 Kerala Tourism
 Lakkom Waterfalls

துப்புரவு முடிந்த திருச்சி மாவட்ட ஆசிரியர்கள் தொடங்கிய கட்டுரைகள்
இடுக்கி மாவட்டத்திலுள்ள அருவிகள்
பாலக்காடு மாவட்டத்திலுள்ள சுற்றுலாத் தலங்கள்
தன் மின் தூண்டல்

ஒரு கம்பிச் சுருளில் பாயும் மின்னோட்டத்தில் மாற்றம் ஏற்படும்பொழுது அக்கம்பிச் சுருளில் ஒரு எதிா் மின்னியக்குவிசை தூண்டப்படும் நிகழ்வு தன் மின் தூண்டல் அல்லது மின்தூண்டல் அல்லது தூண்டம் (Inductance) எனப்படும்.

கம்பிச் சுருள் ஒன்று மின்கலம் Bt  மற்றும் சாவி K உடன் தொடா் இணைப்பு முறையில் இணைக்கப்படுகிறது. சாவி அழுத்தப்படும் பொழுது கம்பிச் சுருளின் வழியே பாயும் மின்னோட்டம், அதன் பெரும மதிப்பிற்கு அதிகரிக்கிறது. அதற்கு ஏற்ப கம்பி சுருளோடு தொடா்பு கொண்ட காந்தப்பாயமும் அதிகாிக்கிறது. எனவே தூண்டப்பட்ட மின்னோட்டம் கம்பிச் சுருளில் பாய்கிறது.

லென்ஸ் விதியின்படி, தூண்டப்பட்ட மின்னோட்டமானது, மின்கலத்திலிருந்து பாயும் மின்னோட்டத்திற்கு எதிரான திசையில் பாய்ந்து, கம்பிச் சுருளில் மின்னோட்டம் அதிகாிப்பதை எதிா்க்கிறது. சாவி அழுத்தப்படுவதை நிறுத்தினால் கம்பிச் சுருளில் பாயும் மின்னோட்டம் சுழிக்கு குறையும். எனவே கம்பிச் சுருளுடன் தொடா்பு கொண்ட காந்தப்பாயமும் குறையும். லென்சு விதிப்படி, தூண்டப்பட்ட மின்னோட்டமானது, மின்கலத்திலிருந்து பாயும் மின்னோட்டத்திற்கு எதிரான திசையில் பாய்ந்து, கம்பிச் சுருளில் மின்னோட்டம் குறைவதை எதிா்க்கிறது.

தன்மின்தூண்டலுக்கான வாய்பாடு:
மின்தூண்டல், தூன்டப்பட்ட மின்னோட்டத்திற்கும் அதற்குக் காரணமான மின்னோட்டத்திற்குமான விகிதமாக வரையறுக்கப்படுகிறது.

L - மின்தூண்டல், ஹென்றிகளில்,
i - மின்னோட்டம், ஆம்பியர்களில், 
Φ - காந்தப்பாயம், வெபரில்

மேற்கோள்கள் 

மேல்நிலை - இரண்டாம் ஆண்டு, தமிழ்நாடு பாடநூல் கழகம், சென்னை - 600006

சான்றுகள்

 
 
 
 
 Karl Küpfmüller, Einführung in die theoretische Elektrotechnik, Springer-Verlag, 1959.
 Heaviside O., Electrical Papers. Vol.1. – L.; N.Y.: Macmillan, 1892, p. 429-560.
 Fritz Langford-Smith, editor (1953). Radiotron Designer's Handbook, 4th Edition, Amalgamated Wireless Valve Company Pty., Ltd. Chapter 10, "Calculation of Inductance" (pp. 429–448), includes a wealth of formulas and nomographs for coils, solenoids, and mutual inductance.
 F. W. Sears and M. W. Zemansky 1964 University Physics: Third Edition (Complete Volume), Addison-Wesley Publishing Company, Inc. Reading MA, LCCC 63-15265 (no ISBN).

வெளி இணைப்புகள்
 Clemson Vehicular Electronics Laboratory: Inductance Calculator

மின்காந்தவியல்
துப்புரவு முடிந்த தூத்துக்குடி மாவட்ட ஆசிரியர்கள் தொடங்கிய கட்டுரைகள்
சவரக்கத்தி மீன்

சவரக்கத்தி மீன் (Aeoliscus strigatus) என்ற அயோலிசுகசு இசுட்ரிக்கேட்டசு (Aeoliscus strigatus) என்ற மீன் சிற்றினம் சைனாத்திபோர்மிசு வரிசையினைச் சார்ந்தது. இந்த மீன் சென்ட்ரிசிடே குடும்பத்தின் கீழ் வகைப்படுத்தப்படுகிறது.

உடலமைப்பு 
சவரக்கத்தி மீன்கள் நீண்ட குறுகிய உடலமைப்பைப் பெற்றுள்ளன. இந்த மீன் 15 செமீ (5.9 அங்குலம்) நீளம் வரை வளரக்கூடிய ஒரு சிறிய மீன் ஆகும். இந்தச் சவரக்கத்தி மீன் தலைகீழ் இடம்பெயர்வு என்ற சிறப்புப் பண்பினைப் பெற்றுள்ளது. அதாவது நீரின் அடிப்பக்கத்தை நோக்கி மீனின் தலை இருப்பது போல இடம்பெயர்தல் நடைபெறும்.

வாழிடம் 
சவரக்கத்தி மீன் கடற்புற்கள் மற்றும் பவளப்பாறைகளின் ஊடே பொதுவாகக் காணப்படும். மேலும், கடல் முள்ளெலி காணப்படும் இடங்களில் அதன் ஊடே காணப்படுகிறது.

உணவூட்டம் 
சவரக்கத்தி மீன் சிறிய இறால்களையும் முதுகெலும்பிகளையும் முக்கிய உணவாக உட்கொள்கின்றன. இந்த மீன் மிதவை வாழ் உயிரிகளையும் உணவாக உட்கொள்கின்றன. பெரிய மீன் போன்ற விலங்கினங்களால் தாக்கப்படும் பொழுது இந்த மீன் கடல் மூரையின் முட்களில் ஒளிந்து கொண்டு சிறிய உயிரினங்களை உண்டு வாழ்கிறது.

மேற்கோள்கள்

மேலும் காண்க
 Fish portal ITIS Standard Report Page: Aeoliscus strigatus
 Ecology Summary - Aeoliscus strigatus
 Kuiter, Rudie.Seahorses and their relatives.Aquatic Photographics,2009,p304.
 Ewald Lieske & Robert Myers. Coral reef fishes. Princeton Univiversity Press,1995, p 15. 
 Aeoliscus strigatus - Jointed Razorfish - Discover Life

துப்புரவு முடிந்த திண்டுக்கல் மாவட்ட ஆசிரியர்கள் தொடங்கிய கட்டுரைகள்
மீன்கள்
சொற்பொருள் ஆய்வியல்

சொற்பொருள் ஆய்வியல் (Semantic analysis) எனபது (பயன்பாட்டு மொழியியல் மற்றும் கணினியியலுக்குள் கணக்கீட்டு பகுப்பாய்வு) என்பது சொற்பொருள் ஆய்வு மற்றும் கணக்கீட்டு கூறுகளின் கலவையாகும். சொற்பொருள் பகுப்பாய்வு என்பது பொருளின் முறையான பகுப்பாய்வைக் குறிக்கிறது. மேலும் கணக்கீட்டு என்பது மின்னனு கணினிகளில் பயனுள்ள செயல்பாட்டை ஆதரிக்கும் அணுகுமுறைகளைக் குறிக்கிறது.

சொற்பொருள் ஆய்வியல் பற்றிய செமஸியாலிஜி என்ற வார்த்தை கிரேக்கத்தில் உள்ள ‘செமஸியா’ என்ற வார்த்தையிலிருந்து உருவாக்கப்பட்டது. செமஸியா என்றால் ‘அடையாளம்’ என்று பொருள்படும்.  செமஸியாலஜி என்பது வார்த்தைகள் எவ்வாறு உருவாக்கப்படுகிறது என்பதைப் பற்றியதே இந்தப் படிப்பு. இந்த வார்த்தை கிறிஸ்டியன் கார்ல் ரெய்சிங் என்ற ஜெர்மனியர் 1825ம் ஆண்டு முதலில் பயன்படுத்தினார். இது ஆங்கிலத்திலிருந்து மொழிபெயர்க்கப்பட்டது.

இதனையும் பார்க்கவும் 
 எழுத்து பாகுபடுத்தி
 மொழிபெயர்ப்பு
 இயற்கை மொழி முறையாக்கம்
 வலை 3.0

மேற்கோள்கள்

மேலும் படிக்க 
 Chris Fox (2010), "Computational Semantics", In Alexander Clark, Chris Fox, and Shalom Lappin, editors. The Handbook of Computational Linguistics and Natural Language Processing. Malden, MA: பிளக்வெல் பதிப்பகம், 394–428.
 Agirre, Eneko, Lluis Marquez & Richard Wincentowski (2009), "Computational semantic analysis of language: SemEval-2007 and beyond", Language Resources and Evaluation 43(2):97–104

மேலும் சில சான்றுகள் 
 Liddell, Henry George; Scott, Robert; A Greek–English Lexicon at the Perseus Project
  The word is derived from the Ancient Greek word σημαντικός (semantikos), "related to meaning, significant", from σημαίνω semaino, "to signify, to indicate", which is from σῆμα sema, "sign, mark, token". The plural is used in analogy with words similar to physics, which was in the neuter plural in Ancient Greek and meant "things relating to nature".
  Chambers Biographical Dictionary,5e.1990,p. 202
 Neurath, Otto; Carnap, Rudolf; Morris, Charles F. W. (Editors) (1955). International Encyclopedia of Unified Science. Chicago, IL: University of Chicago Press.
 Cruse, Alan; Meaning and Language: An introduction to Semantics and Pragmatics, Chapter 1, Oxford Textbooks in Linguistics, 2004; Kearns, Kate; Semantics, Palgrave MacMillan 2000; Cruse, D. A.; Lexical Semantics, Cambridge, MA, 1986.
 Kitcher, Philip; Salmon, Wesley C. (1989). Scientific Explanation. Minneapolis, MN: University of Minnesota Press. p. 35.
 Trofimova, I (2014). "Observer bias: how temperament matters in semantic perception of lexical material". PLoS ONE. 9 (1): e85677. doi:10.1371/journal.pone.0085677.
 Trofimova, I (1999). "How people of different age sex and temperament estimate the world". Psychological Reports. 85/2: 533–552.
 Trofimova, I (2012). "Understanding misunderstanding: a study of sex differences in meaning attribution". Psychological Research. 77/6: 748–760. doi:10.1007/s00426-012-0462-8.
  Barsalou, L.; Perceptual Symbol Systems, Behavioral and Brain Sciences, 22(4), 1999
  Langacker, Ronald W. (1999). Grammar and Conceptualization. Berlin/New York: Mouton de Gruyer. .

சொற்பொருளியல்
துப்புரவு முடிந்த சிவகங்கை மாவட்ட ஆசிரியர்கள் தொடங்கிய கட்டுரைகள்
மொழியியல்
மனித நேய இயக்கம்

மனித நேய இயக்கம்  என்பது ஒரு பன்னாட்டுத் தன்னார்வ நிறுவனமாகும்.இது அகிம்சை, பாகுபாடின்மை ஆகியவற்றை ஊக்குவிக்கிறது.இவ்வியக்கம் 1969 ஆம் ஆண்டு  உரோடெரிக்யூசசு கோபாசு( புனைப் பெயர்- சிலோ) என்பவரால் உருவாக்கப்பட்ட புதிய அல்லது உலகலாவிய மனிதநேய சிந்தனைகளால் தாக்கம் பெற்றுத் தோற்றுவிக்கப்பட்டது.

வெளி இணைப்புகள்

1.	https://themessageusa.wordpress.com/2014/02/24/moving-college-of-alameda-lake-merritt/

2.	https://www.facebook.com/SilosMessageInSydney

துப்புரவு முடிந்த சேலம் மாவட்ட ஆசிரியர்கள் தொடங்கிய கட்டுரைகள்
தன்னார்வ அமைப்புகள்
இணைப்பு மொழி

இணைப்பு மொழி (Lingua Franca) என்பது இணைப்பு மொழி பொது மொழி, வணிக மொழி ஆகும்.  இது மனிதன் முன்னேற்றம் அடையும்போது பண்பாடு, மதம், அலுவலக பயன்பாட்டிற்கென்று உருவாக்கப்படுகிறது.  இது நடுவண் தரைக்கடல் நாடுகளில் வணிகத்துக்காக பொதுவாகப் பயன்பட்ட லிங்குவாஃபிராங்கா என்ற கிரேக்கச் சொல்லில்  இலிருந்து உருவானது.

இது ஒரு சமூகத்தின் மொழி வரலாறு, சமூக மொழிப்பயன் வரலாறு சார்ந்து அமைகிறது. எடுத்துகாட்டாக  ஆங்கில மொழி பொதுவான மொழியாக உலகில் பயனில் இருப்பதால்  இது உலக இணைப்பு மொழி என்று அழைக்கப்படுகிறது.

மேற்கோள்கள்

மேலும் படிக்க

வெளி இணைப்புகள்

 
 
  from Juan del Encina, Le Bourgeois Gentilhomme, Carlo Goldoni's L'Impresario da Smyrna, Diego de Haedo and other sources
 

துப்புரவு முடிந்த சிவகங்கை மாவட்ட ஆசிரியர்கள் தொடங்கிய கட்டுரைகள்
மொழியியல்
ஜாக் போஸ்டன்

ஜாக் போஸ்டன் (சனவரி 17, 1989) ஒரு ஆத்திரேலிய முன்னாள் தொழில்முறை ரக்பி லீக் கால்பந்து வீரர் ஆவார். செயின்ட் ஜார்ஜ் இல்லவாரா டிராகன்ஸ் மற்றும் சிட்னி ரூஸ்டர்ஸ் ஆகியோருக்கான முன்னணி- அல்லது இரண்டாம் வரிசையுடன் அவர் தேசிய ரக்பி லீக்கில் விளையாடினார்.

சிட்னியில் பிறந்தவர், போஸ்டன் முதலில் க்ரோனல்லா-காரிங்ஹா ஜூனியர் ஆவார். 2011 ஆம் ஆண்டு NRL பருவத்தில் 9 வது வயதில் அவர் செயிண்ட் ஜார்ஜ்-இல்லவாரா டிராகன்ஸுக்கு தனது தேசிய ரக்பி லீக் அறிமுகமானார்.

2011 ஆம் ஆண்டு பருவத்தின் இறுதியில் நியூக்கேசல் நைட்ஸ் பயிற்சியாளராக வெய்ன் பென்னெட்டைப் பின்பற்றி ஆரம்பிக்கப்பட்ட பின்னர், அவர் 2012 ஆம் ஆண்டில் சிட்னி ரூஸ்டர்ஸுடன் ஒரு இரண்டு ஆண்டு ஒப்பந்தத்தை ஆரம்பித்தார்.

மேற்கோள்கள் 

1989 பிறப்புகள்
ஆத்திரேலிய விளையாட்டு வீரர்கள்
மெதில் ஆரஞ்சு

மெதில் ஆரஞ்சு (Methyl orange), இதன் தெளிவான மற்றும் தனித்த நிற மாற்றத்தின் காரணமாக தரம் பார்த்தலில் அடிக்கடி பயன்படுத்தப்படும் ஒரு  pH நிறங்காட்டி ஆகும்.  இந்த நிறங்காட்டியின் நிறமானது ஒரு சராசரியான திறனுடைய அமிலத்தின் pH மதிப்பில் நிறமாற்றம் அடைவதால் அமில கார தரம் பார்த்தலில் இது வழக்கமாக பயன்படுத்தப்படுகிறது. ஒரு  பொதுவான நிறங்காட்டியைப் போலல்லாமல், மெதில் ஆரஞ்சானது  நிறமாற்றத்திற்காான முழுமையான நிறப்பட்டையைக் கொண்டிருக்கவில்லை. ஆனால் இது மிக நுணுக்கமான இறுதி நிலையைக் கொண்டுள்ளது. மெதில் ஆரஞ்சு அமில ஊடகத்தில் சிவப்பு நிறத்தையும், கார ஊடகத்தில் மஞ்சள் நிறத்தையும் காட்டுகிறது.

நிறங்காட்டி நிறங்கள் 

திரவத்தின் அமிலத்தன்மை குறையக் குறைய மெதில் ஆரஞ்சு தனது நிறத்தை சிவப்பிலிருந்து ஆரஞ்சு நிறத்திற்கும் இறுதியாக, மஞ்சள் நிறமாகவும் மாறுகிறது.  அமிலத்தன்மை கூடும் நேர்வில் மேலே சொன்ன நிற மாற்றம் தலைகீழாகவும் மாறுகிறது. முழுமையான நிற மாற்றமும் அமில நிலையிலேயே நிகழ்கின்றன. அமிலத்தில் இது சிவப்பாகவும், காரத்தில் இது மஞ்சளாகவும் காணப்படும். நீரில்  25 °C (77 °F) வெப்பநிலையில் மெதில் ஆரஞ்சின் pKa மதிப்பானது 3.47 ஆக உள்ளது.

இதர நிறங்காட்டிகள் 
மாற்றம் செய்யப்பட்ட மெதில் ஆரஞ்சு எனப்படுவது மெதில் ஆரஞ்சு மற்றும் சைலீன் சையனால் ஆகியவற்றின் கரைசலைக் கொண்டுள்ள ஒரு நிறங்காட்டி ஆகும். அமிலத் தன்மை குறையக் குறைய இதன் நிறம் சாம்பல் கலந்த கரு ஊதாவிலிருந்து பச்சையை நோக்கி மாறுகிறது.

பாதுகாப்பு 
மெதில் ஆரஞ்சு மரபணு மாற்றப் பண்புகளைக் கொண்டுள்ளது. நேரடியாகத் தொடுவது தவிர்க்கப்பட வேண்டும்.

மேலும் காண்க 
 pH நிறங்காட்டி
 மெதில் சிவப்பு
 பாசிச்சாயம்
 பினால்ப்தலீன்
 புரோமோமெதில் ஊதா
 பொது நிறங்காட்டி

மேற்கோள்கள் 

அனிலின்கள்
பிஎச் காட்டிகள்
துப்புரவு முடிந்த விருதுநகர் மாவட்ட ஆசிரியர்கள் தொடங்கிய கட்டுரைகள்
பென்சீன்சல்போனேட்டுகள்